
Programa dels actes 
a celebrar 


amb motiu de 


L'INAUGURAGCIÓ DEL 
MONUMENT A LA SARDANA 





Organitza la "SECCIO SARDANISTA MASNOU" de l'Obra Sindical 
Educació i Descans i patrocina la 'COMISSIO DE FESTEIGS i 
TURISME" de l'lItm. Ajuntament de la Vila. 


EL CANT DEL SARDANISTA 


Siguem-hi, germansi 
Donem-nos les mansi 

La cobla refila, la dansa comença. 
Siguem-hi, germansi 
Donem-nos les mansi 

Ballem la sardana com bons catalans. 


— 000 — 


Amb sant amor fem una anella 
que sia gran, magnificent. 
Que hi vingui el vell prop la donzella, 
l'humil obrer prop l'opulent. 
Hi posarem, per fer-la bella, 
ànima i cor, fèrvidament. 
Com bons germans 
dem-nos les mans. 
Quant més humils, serem més grans. 


— 000 — 


Si la fem flor de galania 
esdevindrem dignes i forts, 
fent-la triomfant, ens serà guia 
i gaudi i llum de nostres cors, 
i serà espill de poesia 

i arca sublim de grats records. 


Als cAMANTS DE LA 
SARDANA-: de Masnou 


Com bons germans 
dem-nos les mans. 
Quant més humils, serem més grans. 


— 000 — 


Dels cims més alts fins a la plana 
tothom joiós les mans s'ha pres 
i al teu vaivé, gentil sardana, 
s'uneixen cors per sempre més 
i ets de l'amor fada galana 
i foc sagrat que és sempre encès. 
Com bons germans 
dem-nos les mans. 
Quant més humils, serem més grans. 


— 000 — 


La festa, amb tu, sembla més festa 

i el viure clar i tentador 

car tens la llum de la ginesta, 

de nostra mar la serenor, 

i duus als cors, bella i xalesta, 

el grat perfum d'una cançó. 
Com dignes germans 
donem-nos les mansi 

Amem la sardanal Siguem catalansi 


JOSEP PUJADAS Ii TRUCH 


Programa d'actes 


A les 9'30 hores del capvespre: 


inauguració del Monument 


Acte Seguit, les colles 


XIBARRI infantils) 
SOM I SEREM 6ovenils) 


de Granollers, ballaran una sardana de lluiment. 


A continuació, actuació de les masses corals 


"CORS DE CLAVE" 


dirigits per Ignasi Vilajoana. 


l per finalitzar els actes, AUDICIO DE SARDANES 
per la cobla 


BADALONA 


BREU HISTORIAL DEL MONUMENT A LA SARDANA DE MASNOU 








Avui que han transcorregut tres anys i tres mesos d'aquella data tímida però atrevida 
el 20 de maig del 1973, Primer Aplec de la Sardana de Masnou en el que actuaren les 
cobles Costa Daurada, Principal de Sabadell i Badalona, tenim la satisfacció de dir, que 
en aquella data va posar-se la primera pedra d'aquest Monument, sense ningú sapiguer-ho 
ni donar-se'n compte. 


Aquí és l'iniciament del moviment que culminaria en l'aixecament d'aquest monument, 
que podria ésser el més expressiu i simptomàtic de tota la nostra Comarca del Maresme. 


Així va començar: amb la promesa del compositor i bon amic en Tomàs Gil i Men- 
brado, director artístic de la cobla Badalona, qui ens va dedicar una sardana que portaria 
el nom de zA l'Aplec de Masnouo2, i en successives converses va prendre cos aquesta 
idea fins que el dia 10 de juliol del 1974, ens anunciava que ja tenia la particela d'aquesta 
sardana. El dia 17 de l'esmentat, entrevistà a l'Ajuntament convidant a les autoritats per 
assistir a l'estrena de la mateixa el dia 27. En aquesta entrevista és quan va néixer la 
idea del Monument, idea feta ferma el dia 24, mitjançant una lletra dirigida al senyor 
Batlle, President de l'Ajuntament de Masnou. 


l sense pensar-ho ningú, la xispa que va encendre la foguera d'aquest monument, fou 
la sardana eL'Aplec de Masnou-. 


El dia 30 del mateix mes s'invitava al senyor Gil i Menbrado per assistir a unes en- 
trevistes amb l'Ajuntament, en les que va acordar-se la gravació amb disc d'aquesta sar- 
dana, així com la financiació de l'emissió amb la casa discogràfica. 


Junt amb l'emissió del disc, el conciutadà i amic en Dídac Ortiz, va fer-nos l'ofrena 
d'un vers adaptat a la música de eL'Aplec de Masnou,, la que ha sigut divulgada a tots 
vents i quin resultat és ja conegut per tots. 


— 000 — 


Estàvem ja a plena primavera d'aquest any, quan l'Ajuntament va començar la urba- 
nització del carrer Navarra, entre la carretera de Teià i el carrer Pintor Domènec, quines 
obres, planificades per els Serveis Tècnics de l'Ajuntament, han fet possible amb la seva 
senzillesa i noblesa de ratlles, el que pugi de valor el conjunt del nostre Monument. 


La fusió dels projectes presentats pels veins i amics, els senyors Laguillo Estrada, 
Igual Tremolosa i Pere Rigol és el resultat del monument que avui inaugurem. 


La confecció de les figures i els escuts han sigut portades a terme per En Martí Igual. 
Al conjunt artístic li donem el significat segúent: 


Una anella formada per tres parelles de dansaires (160 metres d'altura) al entorn 
d'un monolit granític de 3'50 metres d'altura, el que porta l'escut de Masnou, l'emblema 
i la data de la inauguració i a la paret del fons, els escuts de les quatre capitals de la 
nostra aimada regió. 


La Sardana queda plasmada per les tres parelles de dansaires i el monolit granític amb 
la seva verticalitat demostra la fermesa del poble de Masnou en perpetuar la seva volun- 
tat prop de les virtuts ètniques d'aquesta Vila que estima i avença donant-se les mans, 
tal com proclamà un dia en Joan Maragall. Els escuts de les quatre capitals catalanes 
la germanor que ens uneix a elles, la Sardana. 


— 000 — 


Fins aquí la música d'una sardana, a continuació una lletra adaptada a la particela 
d'aquesta música, avui el Monument a la Sardana, i el final d'aquest cap i cua que sense 
donar-nos compte havem començat, és la lletra per una sardana obra del poeta i amic 
Antoni Vives i Batlle que porta per títol 4Oidà, Vila de Masnou quina lletra està ja a 
mans del compositor Francesc Mas Ros que ens hi posarà la música. Un dels passatges 
de la lletra diu: 


La Sardana està de festa 
aixequem-li un monument 
a aquesta dansa xalesta 
que és orgull de tanta gent 
i no pot faltar a cap festa 
tota goig i sentiment. 


Una música, una lletra, un Monument, una lletra i una música. Un cap i cua correcte. 

Així doncs, avui dia 6 de setembre és per a tots els masnovins, un dia de joia, entre 
tots hem aixacat aquest Monument a la Sardana. No resta més que donar gràcies a tot- 
hom i amb particular a l'Iltm. Ajuntament de la Vila per la seva ajuda i col.laboració 
sens fi. 


Mentre, demanem a la Verge de Montserrat: 


A tul O Verge Bruna, que com tu sols ni ha una, 
fes que la imatge de Jesucrist clavat a la creu 

es reflexi sobre el cel de Catalunya 

simbolitzada per la dels dansaires de la Sardana 
Juntes les mansi Enlairats els pensamentsl 

Amunt els corsi Per l'amorl Per la paul 

l per Catalunyal 


MASNOU 


Allà on la mar s'esparpella 
i on l'onada es meravella 
tot besant-la eternament: 
on la sorra d'or lluia 

tot jugant, un jorn floria 
nostra Vila resplendent. 


Allà on l'oreig remoreja 
amb la mar, que romanseja 
tot teixint dolça cançó: 
entre barques benaurades 

i pinedes perfumades 

va créixer com brau plançól 


Era donzella xamosa 
que rebia ben festosa 
als seus nobles marins braus. 


Ella a la mar els deixava 
i la mar els retornava 
puix d'ella els sabia esclaus. 


l així un dia i altre dia: 
sempre avant, sempre creixia 
amb orgull i bell esclat. 


Mes... al pas de les anyades 
aquelles glòries nostrades 

ja per sempre ens han deixatl 
Ja d'aquella noble enquesta 
a nostra Vila sols resta 

la virtut de l'estimar. 


La marinera noblesa, 
la catalana fermesa 
i els blaus del cel i la mar. 


MARIA FERRER MUSSET 


AGRAIMENT 


La eSecció Sardanista Masnou- de l'Obra Sindical Educació i Descans, 
vol agrair a tots els industrials, comerciants, particulars i en general a tot 
el veinat de Masnou, les col.laboracions i aportacions econòmiques que 
havem rebut, gràcies a les quals avui podem celebrar la inauguració del 
MONUMENT A LA SARDANA. 


D'una manera especial, el nostre agraiment a l'Iltm. Ajuntament de 
Masnou per la comprensió i ajuda que sempre, i en tot moment, ens han 
facilitat. 


SECCIÓ SARDANISTA MASNOU 

TENXITS EILAS ICS 


ESPECIALMENT INDICATS PER A 


m COTILLERIA 
m BANY 
m PECES EXTERIORS DE PUNT 


Carrer Pintor Domènech Farré, 13-15 
Apartat Postal 37 - Tel. 395 01 50 (5 linees) 


EL MASNOU 

